На основу члана 5. став 3. Закона о јавном дугу („Службени гласник РС”, бр. 61/05, 107/09, 78/11, 68/15, 95/18, 91/19 и 149/20) и члана 43. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

**ОДЛУКУ**

**о емисији дугорочних државних хартија од вредности**

1. Република Србија емитује дугорочне државне хартије од вредности, ради финансирања буџетског дефицита, рефинансирања доспелих обавеза по основу јавног дуга и финансирања инвестиционих и програмских пројеката који имају позитиван утицај на заштиту животне средине.

2. Основни елементи дугорочних државних хартија од вредности из тачке 1. ове одлуке су:

|  |  |
| --- | --- |
| Емитент | Република Србија |
| Износ емисије | 120.000.000.000 динара |
| Номинална вредност | 10.000 динара |
| Датум емитовања | 23. јануар 2025. године |
| Датум салдирања | 27. јануар 2025. године, односно два радна дана од датума аукције за наредне аукције |
| Датум доспећа | 27. јул 2035. године |
| Купон | 5,250% годишње |

3. Дугорочне државне хартије од вредности из тачке 2. ове одлуке емитују се у нематеријализованом облику и региструју код Централног регистра, депоа и клиринга хартија од вредности АД Београд (у даљем тексту: Централни регистар).

4. Дугорочне државне хартије од вредности из тачке 2. ове одлуке гласе на име.

5. Продајна цена дугорочних државних хартија од вредности из тачке 2. ове одлуке утврђује се у форми купонских обвезница са полугодишњом исплатом купона. Датуми доспећа купона су: 27. јул 2025. године, 27. јануар 2026. године, 27. јул 2026. године, 27. јануар 2027. године, 27. јул 2027. године, 27. јануар 2028. године, 27. јул 2028. године, 27. јануар 2029. године, 27. јул 2029. године, 27. јануар 2030. године, 27. јул 2030. године, 27. јануар 2031. године, 27. јул 2031. године, 27. јануар 2032. године, 27. јул 2032. године, 27. јануар 2033. године, 27. јул 2033. године, 27. јануар 2034. године, 27. јул 2034. године, 27. јануар 2035. године и 27. јул 2035. године. Уколико датум доспећа дугорочних државних хартија од вредности или датум доспећа купона падне у нерадан дан, исплата ће се обавити првог наредног радног дана.

Износ продајне цене дугорочних државних хартија од вредности из тачке 2. ове одлуке емитованих у форми купонских обвезница израчунава се по формули:



Легенда:

D – продајна цена

N – номинална вредност

pk – годишња купонска стопа

f – број купона у току године

p – извршна стопа приноса

K – укупан број купона који доспевају од дана продаје до дана доспећа

d1 – број дана од датума продаје до дана доспећа следећег купона

d2 – број дана у купонском периоду коме припада датум продаје.

У случају када се трговање врши у последњем купонском периоду, износ продајне цене дугорочних државних хартија од вредности из тачке 2. ове одлуке емитованих у форми обвезница израчунава се по формули:



Легенда:

D – продајна цена

N – номинална вредност

pk – годишња купонска стопа

f – број купона у току године

p – извршна стопа приноса

d1 – број дана од датума продаје до дана доспећа последњег купона

d2 – број дана у купонском периоду коме припада датум продаје.

6. Пренос власништва на дугорочним државним хартијама од вредности из тачке 2. ове одлуке врши се у року од два радна дана од дана емисије, односно аукције на одговарајуће рачуне купаца хартија од вредности, који се воде код Централног регистра.

7. Номинална вредност дугорочних државних хартија од вредности из тачке 2. ове одлуке којe нису продатe до 31. децембра 2026. године, преноси се са емисионог рачуна на рачун окончања емисије Републике Србије у Централном регистру.

8. Дугорочне државне хартије од вредности из тачке 2. ове одлуке могу да буду откупљене и пре рока њиховог доспећа, ако министар финансија или лице које он овласти из члана 39. став 5. Уредбе о општим условима за емисију и продају државних хартија од вредности на примарном тржишту („Службени гласник РС”, бр. 100/14, 78/17, 66/18, 78/18, 140/20, 59/22 и 83/23) о томе одлучи.

9. Ова одлука ступа на снагу наредног дана од дана објављивања у „Службеном гласнику Републике Србије”.

05 број 424-13021/2024

У Београду, 26. децембра 2024. године

**Влада**

Председник,

**Милош Вучевић,** с.р.